Document ID: 32008D0425

KOMMISSIONENS BESLUTNING
af 25. april 2008
om standardbestemmelser for medlemsstaternes forelæggelse af nationale programmer for udryddelse, bekæmpelse og overvågning af visse dyresygdomme og zoonoser med henblik på EF-tilskud
(meddelt under nummer K(2008) 1585)
(EØS-relevant tekst)
(2008/425/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 24, stk. 10, og
ud fra følgende betragtninger:
(1)
Ved beslutning 90/424/EØF er der fastsat procedurer vedrørende EF-tilskud til programmer for udryddelse, bekæmpelse og overvågning af dyresygdomme og zoonoser. I henhold til nævnte beslutning skal der indføres en EF-finansieringsforanstaltning til godtgørelse af medlemsstaternes udgifter til finansiering af nationale programmer for udryddelse, bekæmpelse og overvågning af de dyresygdomme og zoonoser, der er opført på listen i bilaget til nævnte beslutning.
(2)
Det er fastsat i beslutning 90/424/EØF, at medlemsstaterne senest den 30. april hvert år forelægger Kommissionen de årlige eller flerårige programmer, som skal iværksættes i det følgende år, og som de ønsker at få EF-tilskud til.
(3)
I henhold til artikel 3 i beslutning 90/424/EØF, som ændret ved beslutning 2006/965/EF, kan programmerne for enzootisk bovin leukose og Aujeszkys sygdom finansieres indtil den 31. december 2010.
(4)
I henhold til Kommissionens beslutning 2004/450/EF af 29. april 2004 om standardbestemmelser for indholdet af ansøgninger om EF-tilskud til programmer for udryddelse, overvågning og bekæmpelse af dyresygdomme (2) skal medlemsstater, som ansøger om EF-tilskud til udryddelse, overvågning og bekæmpelse af visse dyresygdomme, indsende ansøgninger, der indeholder bestemte oplysninger, der er omhandlet i nævnte beslutning.
(5)
Ved Kommissionens beslutning 2008/341/EF af 25. april 2008 om fastsættelse af EF-kriterier for nationale programmer for udryddelse, bekæmpelse og overvågning af visse dyresygdomme og zoonoser (3) er der fastsat kriterier, der skal opfyldes af de nationale programmer, for at de kan godkendes af Kommissionen i henhold til EF-finansieringsforanstaltningen omhandlet i artikel 24, stk. 1, i beslutning 90/424/EØF.
(6)
Efter vedtagelsen af beslutning 2008/341/EF og for yderligere at forbedre processen med forelæggelse og godkendelse af programmerne og vurderingen af, hvordan gennemførelsen af dem skrider frem, bør standardbestemmelserne om medlemsstaternes ansøgninger om EF-tilskud til nationale programmer opdateres og bringes på linje med kriterierne. Af hensyn til klarheden bør beslutning 2004/450/EF ophæves og afløses af nærværende beslutning.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
a)
bilag I til denne beslutning for så vidt angår:
-
kvægtuberkulose
-
kvægbrucellose
-
fåre- og gedebrucellose (B. melitensis)
-
bluetongue i endemiske områder eller højrisikoområder
-
afrikansk svinepest
-
smitsomt blæreudslæt hos svin
-
klassisk svinepest
-
miltbrand
-
oksens ondartede lungesyge
-
rabies
-
ekinokokkose
-
trikinose
-
verotoksinproducerende E. coli
-
enzootisk kvægleukose og Aujeszkys sygdom
b)
bilag II til denne beslutning for så vidt angår salmonellose (zoonotisk salmonella)
c)
bilag III til denne beslutning for så vidt angår transmissible spongiforme encephalopatier (TSE) (bovin spongiform encephalopati (BSE), scrapie og chronic wasting disease (CWD))
d)
bilag IV til denne beslutning for så vidt angår aviær influenza hos fjerkræ og vilde fugle
e)
bilag V til denne beslutning for så vidt angår:
-
infektiøs hæmatopoietisk nekrose
-
infektiøs lakseanæmi
-
forårsviræmi hos karper (SVC)
-
egtvedsyge (hæmorragisk virusseptikæmi) (VHS)
-
infektion med koi-herpesvirus (KHV)
-
infektion med Bonamia ostreae
-
infektion med Marteilia refringens
-
viral hvidpletsyge.
Artikel 2
Beslutning 2004/450/EF ophæves.
Artikel 3
Denne beslutning er rettet medlemsstaterne.
Udfærdiget i Bruxelles, den 25. april 2008.

Labels: 12
0
15
6